Nærøy prosti

Nærøy prosti var et tjenestedistrikt i Nidaros bispedømme i Den norske kirke, og omfattet kommunene Leka, Nærøy og Vikna i Nord-Trøndelag. Det eksisterte i årene 1973 - 2015 og prosten hadde sete i Indre Nærøy. 

Prostiet ble opprettet i 1973 ved delingen av Ytre Namdal prosti, med unntak av Flatanger og Fosnes prestegjeld som ble overført til nye Namdal prosti.

Prostiet opphørte 1. juli 2015 da også dette inngikk i Namdal prosti.

Prostiet var inndelt i sogn, som er den minste og grunnleggende enheten i Den Norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet. De ansatte i kirke er enten ansatt av sognet gjennom kirkelig fellesråd, eller er ansatte i prostiet. De fleste prestene er ansatte i prostiet, og har tjenesten sin knyttet til et eller flere sogn.

Prestegjeld og sogn	
Historisk inndeling i prestegjeld før prestegjeldene ble utfaset:
 Nærøy prestegjeld
 Nærøy sogn
 Kolvereid prestegjeld
 Kolvereid sogn
 Foldereid sogn
 Leka prestegjeld
 Leka sogn		
 Gravvik sogn
 Vikna prestegjeld
 Vikna sogn

Referanser	


Eksterne lenker
 Nettsiden til den norske kirke

Kategori:Tidligere prostier i Nidaros bispedømme
Kategori:Tidligere administrative inndelinger i Trøndelag